**Molėtų rajono savivaldybės taryba**

**SPRENDIMAS**

**DĖL MOLĖTŲ RAJONO SAVIVALDYBĖS TARYBOS 2020 M. rugsėjo 24 D. SPRENDIMO NR. B1-251 ,,Dėl savivaldybės turto perdavimo viešajai įstaigai Molėtų rajono greitosios medicinos pagalbos centrui pagal patikėjimo sutartį” PRIPAŽINIMO NETEKUSIU GALIOS ir turto perdavimo patikėjimo teise**

2023 m. vasario 23 d. Nr. B1-40

Molėtai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 18 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktu, 12 straipsnio 1, 2, 4 dalimis, Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2021 m. sausio 28 d. sprendimu Nr. B1-19 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 5.1 papunkčiu, 32 punktu, Lietuvos Respublikos Vyriausybės 2022 m. gruodžio 21 d. nutarimo Nr. 1271 „Dėl savivaldybių turtinių ir neturtinių teisių ir pareigų perėmimo valstybės nuosavybėn ir sutikimo reorganizuoti viešąją įstaigą Panevėžio miesto greitosios medicinos pagalbos stotį, viešąją įstaigą Marijampolės greitosios medicinos pagalbos stotį, viešąją įstaigą Mažeikių greitosios medicinos pagalbos centrą, viešąją įstaigą Plungės rajono greitosios medicinos pagalbą, viešąją įstaigą Kaišiadorių greitosios medicinos pagalbos stotį, viešąją įstaigą Raseinių rajono greitosios medicinos pagalbos stotį, viešąją įstaigą Akmenės rajono greitosios medicinos pagalbos centrą, viešąją įstaigą Kauno rajono greitosios medicinos pagalbos stotį, viešąją įstaigą Šiaulių greitosios medicinos pagalbos stotį, viešąją įstaigą Radviliškio rajono greitosios medicinos pagalbos centrą, viešąją įstaigą Molėtų rajono greitosios medicinos pagalbos centrą, viešąją įstaigą Klaipėdos greitosios medicininės pagalbos stotį, viešąją įstaigą Jonavos greitosios medicinos pagalbos stotį, viešąją įstaigą Alytaus rajono savivaldybės greitosios medicinos pagalbos stotį, viešąją įstaigą Greitosios medicinos pagalbos stotį“ 1.13 papunkčiu, atsižvelgdama į 2022 m. gruodžio 27 d. perdavimo ir priėmimo aktą Nr. 3-2,

Molėtų rajono savivaldybės taryba n u s p r e n d ž i a:

1. Perduoti Molėtų rajono savivaldybės administracijai (kodas 188712799) patikėjimo teise valdyti, naudoti ir disponuoti juo Molėtų rajono savivaldybei nuosavybės teise priklausantį ir šiuo metu Molėtų rajono greitosios medicinos pagalbos centro pagal patikėjimo sutartį valdomą turtą:
	1. 512,33 kv. m ploto patalpas (plane pažymėta: 1-3 (9,34 kv. m), 1-4 (0,75 kv. m), 1-5 (1,43 kv. m), 1-6 (1,65 kv. m), 1-7 (22,72 kv. m), 1-8 (62,51 kv. m), 1-12 (32,26 kv. m), 1-13 (29,88 kv. m), 1-14 (16,58 kv. m), 1-15 (42,90 kv. m), 1-26 (63,64 kv. m), 1-27 (63,73 kv. m), 1-40 (23,24 kv. m), 1-41 (13,75 kv. m), 1-42 (1,22 kv. m), 1-43 (1,56 kv. m), 1-44 (13,49 kv. m), 1-45 (12,32 kv. m), 1-46 (1,66 kv. m), 1-47 (8,05 kv. m), 1-48 (12,04 kv. m), 1-49 (11,88 kv. m), 1-50 (11,26 kv. m), 1-51 (25,60 kv. m), 1-54 (7,67 kv. m), 1-56 (21,20 kv. m) garažo pastate (nekilnojamojo turto registro Nr. 44/680231; unikalus Nr. 6294-0008-4196; plane pažymėta 1G1p; bendras plotas 957,79 kv. m), adresu: Molėtų r. sav., Molėtų m., Graužinių g. 13. Patalpų įsigijimo vertė 24489,37 Eur, likutinė vertė 2023 m. vasario 1 d. 7244,72 Eur;
	2. automobilio „Volkswagen Transporter“, valstybinis Nr. DRC853. Automobilio įsigijimo vertė 100128,61 Eur, likutinė vertė 2023 m. vasario 1 d. 0,00 Eur.
2. Įgalioti Molėtų rajono savivaldybės administracijos direktorių, jo nesant - administracijos direktoriaus pavaduotoją, pasirašyti susitarimą dėl 2020 m. rugsėjo 30 d. Molėtų rajono savivaldybės turto patikėjimo sutarties Nr. T44 (13.1.55)-9 nutraukimo, perdavimo ir priėmimo aktą.
3. Pripažinti netekusiu galios Molėtų rajono savivaldybės tarybos 2020 m. rugsėjo 24 d. sprendimą Nr. B1-251 „Dėl savivaldybės turto perdavimo viešajai įstaigai Molėtų rajono greitosios medicinos pagalbos centrui pagal patikėjimo sutartį“.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras Saulius Jauneika